ขนส่งจัด วิ่งฟรี ทำดีเพื่อแม่ ให้บริการแท็กซี่ ไม่คิดค่าโดยสาร
ขนส่งทางบก ร่วมกับผู้ประกอบการรถแท็กซี่ และภาคีเครือข่าย ด้านความปลอดภัยทางถนน จัดงานเฉลิมพระเกียรติ 12 สิงหามหาราชินี 2559 พร้อมจัดกิจกรรมพิเศษ วิ่งฟรี ทำดีเพื่อแม่ ให้บริการรถแท็กซี่ฟรีภายในเขตกรุงเทพมหานคร ตั้งแต่เวลา 11.00–17.00 น. ณ บริเวณด้านหน้าห้างสรรพสินค้าเซ็นทรัลเวิลด์,เมื่อวันที่ 9 ส.ค.59 นายสนิท พรหมวงษ์ อธิบดีกรมการขนส่งทางบก เปิดเผยว่า กรมการขนส่งทางบก ร่วมกับผู้ประกอบการ รถแท็กซี่ สหกรณ์รถแท็กซี่ สหกรณ์รถยนต์รับจ้างสามล้อ สหกรณ์สี่ล้อเล็กรับจ้าง ชมรมศูนย์วิทยุสื่อสารแท็กซี่ ผู้ขับรถยนต์รับจ้างในเขตกรุงเทพมหานคร และภาคีเครือข่ายด้านความปลอดภัยทางถนน ได้แก่ สำนักงานกองทุนสนับสนุนการสร้างเสริมสุขภาพ (สสส.) สำนักงานเครือข่ายองค์กรงดเหล้า (สคล.) และสำนักงานเครือข่ายลดอุบัติเหตุ (สคอ.) จัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ มาอย่างต่อเนื่องเป็นประจำทุกปี,สำหรับกำหนดจัดงานในวันที่ 12 ส.ค.59 จะมีกิจกรรมการมอบทุนการศึกษาแก่บุตรผู้ขับรถแท็กซี่หรือรถรับจ้างที่เรียนดี การบริจาคเงินเพื่อทูลเกล้าฯ ถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ การมอบรางวัลแก่ผู้ขับรถแท็กซี่ดีเด่นที่ประกอบคุณงามความดี ที่ผ่านการคัดเลือกจากสถานีวิทยุ จส.100, สวพ.91 และสถานีวิทยุจราจรเพื่อสังคม FM 99.5 รวม 6 ราย โดยผู้ที่ผ่านการคัดเลือกจะได้รับรางวัลเงินสด 5,000 บาท พร้อมประกาศเกียรติคุณจากกรมการขนส่งทางบก และการกล่าวคำปฏิญาณตนเป็นผู้ขับรถแท็กซี่ที่ดีถวายเป็นพระราชกุศล,นายสนิท กล่าวอีกว่า ปีนี้นับเป็นโอกาสมหามงคลเฉลิมพระชนมพรรษา 7 รอบ 12 ส.ค.59 กรมการขนส่งทางบกยังได้จัดกิจกรรม ต้นไม้แห่งความดี เพื่อให้ผู้ขับรถแท็กซี่และผู้เข้าร่วมงานเขียนคำปฏิญาณการทำความดีในกระดาษใบไม้ เพื่อถวายความตั้งใจและความคิดที่จะกระทำความดีถวายแด่สมเด็จพระนางเจ้าสิริกิติ์ พระบรมราชินีนาถ และกิจกรรม วิ่งฟรี ทำดีเพื่อแม่ นำรถแท็กซี่กว่า 200 คัน ให้บริการโดยไม่คิดค่าโดยสาร เฉพาะภายในเขตพื้นที่กรุงเทพมหานคร ณ บริเวณด้านหน้าห้างสรรพสินค้าเซ็นทรัลเวิลด์ ตั้งแต่เวลา 11.00–17.00 น. โดยประชาชนสามารถใช้บริการรถแท็กซี่ที่มีป้ายข้อความ แท็กซี่ให้บริการฟรี ที่ติดด้านหน้ากระจกรถ เพื่อเป็นการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ และร่วมกันเป็นต้นแบบการสร้างวัฒนธรรมที่ดี ส่งเสริมภาพลักษณ์ของผู้ประกอบอาชีพขับรถแท็กซี่อีกด้วย,นอกจากนี้ กรมการขนส่งทางบกขอเชิญชวนผู้ขับรถแท็กซี่หรือผู้ขับรถโดยสารสาธารณะที่ไม่ได้เข้าร่วมโครงการดังกล่าว สามารถร่วมกิจกรรมบำเพ็ญสาธารณประโยชน์ด้านอื่นๆ และการให้บริการที่ดี ปลอดภัยแก่ผู้โดยสาร เพื่อถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ  
ขนส่งทางบก ร่วมกับผู้ประกอบการรถแท็กซี่ และภาคีเครือข่าย ด้านความปลอดภัยทางถนน จัดงานเฉลิมพระเกียรติ 12 สิงหามหาราชินี 2559 พร้อมจัดกิจกรรมพิเศษ วิ่งฟรี ทำดีเพื่อแม่ ให้บริการรถแท็กซี่ฟรีภายในเขตกรุงเทพมหานคร  
แท็กซี่ไม่คิดค่าโดยสาร,รถแท็กซี่วิ่งฟรี,วิ่งฟรี ทำดีเพื่อแม่,วันแม่แห่งชาติ,กิจกรรมวันแม่แห่งชาติ,กรมการขนส่งทางบก,ข่าว,เศรษฐกิจ,ข่าวเศรษฐกิจ,ไทยรัฐ,ไทยรัฐออนไลน์